דיני משפחה – ענבל כספי-גאון - עורכת דין ומגשרת
תחום המשפחה נחשב בעיניי לאינטימי מאוד, ולכן הכימיה ביני לבין הלקוח חשובה מאין כמותה. השאיפה היא שהלקוח ירגיש נוח במחיצתי, יסמוך עליי וידע שבאפשרותו להפקיד אצלי גם את סודותיו הכמוסים ביותר. רק כך אוכל לראות בבירור את התמונה המלאה, ולהבין היטב את השתלשלות האירועים שהובילו לנקודה שבה אנו נמצאים.
אני מצדי מקפידה להקשיב ללקוח ולאפשר לו לשפוך את שעל לבו. הרי בנוסף למענה המשפטי, הלקוח זקוק לתמיכה רגשית עצומה – ועליי כעורכת דינו להכיל זאת לכל אורך הדרך.
במידת הצורך, משלבים טיפול רגשי מקצועי
לתיקי משפחה מתלווה עומס רגשי רב מאוד, וזה השלב שבו ייחודיות משרדי באה לידי ביטוי. לעיתים קרובות אני מערבת בתהליך מטפלים רגשיים מיומנים, בעלי ניסיון רב בסכסוכים משפחתיים כאלו ואחרים. אנשי מקצוע אלה יכולים לספק ללקוח את המשענת הרגשית הדרושה, מה שיאפשר לו לאט-לאט לאסוף את השברים, לרפא את הפצעים ולעלות על דרך המלך.
עושים סדר בדברים עם הסכמים כתובים
לא פעם הליכי משפחה כרוכים בחתימה על הסכמים, שמטרתם להסדיר באופן חד-משמעי נושאים משפחתיים, כלכליים וכדומה. באחריותי, כעורכת הדין של הלקוח, לערוך עבורו הסכם ייחודי ומפורט שמותאם לו בדיוק, תוך התחשבות בסיטואציה הרגישה ובצד שמנגד (לרוב בן/בת הזוג). בכל אי-הבנה עתידית, חוזרים להסכם זה ופועלים לפי ההסכמות וההחלטות שמופיעות בו.
עד לרגע החתימה עצמו, עולות לא פעם התנגדויות והסתייגויות בין הצדדים השונים – דבר שכיח מאוד, שכן כל צד רוצה לקבל את המרב ולצאת עם ידו על העליונה. במידת האפשר, אני מנהלת הליכי גישור ומשא ומתן במטרה להניח את דעתם של שני הצדדים ולהוביל לחתימה על הסכם ברוח טובה.
הסכמים בין בני זוג חד-מיניים
עריכה וכתיבה של צוואה
ברגעי משבר חשוב לקבל את הליווי המתאים. תאמו פגישת ייעוץ:
073-7590877.